Diari Oficial de la Generalitat Valenciana


Sumari del DOGV 5967, del 04-03-2009 (2009/2397)

Informació pública de la resolució d'adjudicació d'ajudes de l'Agència Valenciana de l'Energia (AVEN), en matèria de millora de l'eficiència energètica i foment de la investigació energètica per a l'exercici 2008.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2397


Data del document
:   17-02-2009

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * Agència Valenciana de L'Energia
    * ajuda a la indústria
    * ajuda a les empreses
    * investigació energètica
    * recerca i desenvolupament
    * ajuda pública
    * estalvi d'energia
    * suport econòmic
    * indústria energètica

Informació pública de la resolució d'adjudicació d'ajudes de l'Agència Valenciana de l'Energia (AVEN), en matèria de millora de l'eficiència energètica i foment de la investigació energètica per a l'exercici 2008. [2009/2397]  
De conformitat amb el que establix l'article 18 de la Llei 38/2003, General de Subvencions, es dóna publicitat a la Resolució de 18 de novembre de 2008, del president de l'Agència Valenciana de l'Energia, per la qual s'adjudiquen les ajudes d'energia Programa de Millora de l'Eficiència Energètica i Programa de Foment de la Investigació Energètica per a l'exercici 2008, d'acord amb el tenor següent:  
«Resolució de 18 de novembre de 2008, del president de l'Agència Valenciana de l'Energia, per la qual s'adjudiquen les ajudes d'energia Programa de Millora de l'Eficiència Energètica i Programa de Foment de la Investigació Energètica per a l'exercici 2008.  
Per Orde de 16 de juny de 2008, de la Conselleria d'Infraestructures i Transport, DOCV núm. 5.793, de 26 de juny de 2008, es regula el règim de concessió d'ajudes de l'Agència Valenciana de l'Energia, en matèria de millora de l'eficiència energètica i foment de la investigació energètica per a l'exercici 2008. Estes ajudes tenen el finançament del Fons Europeu de Desenvolupament Regional FEDER.  
En l'article 11 de la disposició esmentada s'establix que el director de l'Agència elevarà proposta al president de l'Agència Valenciana de l'Energia, el qual resoldrà la concessió de les ajudes.  
El director de l'Agència, vista l'acta de la comissió d'avaluació reunida el 17 de novembre de 2008, ha formulat la proposta de resolució corresponent.  
D'acord amb la proposta esmentada i fent ús de les atribucions que em conferix l'article 5.2 d) del Reglament de l'Agència Valenciana de l'Energia, aprovat per Decret 9/2002, de 15 de gener, del Govern Valencià, modificat pel Decret 30/2004, de 27 de febrer, i d'acord amb l'article 11 de l'Orde de 16 de juny de 2008, per la qual es convoquen ajudes per als programes de Millora de l'Eficiència Energètica i Programa de Foment de la Investigació Energètica per a l'exercici 2008, resolc:  
1. Concedir les ajudes del Programa de Millora de l'Eficiència Energètica i Programa de Foment de la Investigació Energètica per a l'exercici 2008 als beneficiaris i en la quantia indicada en l'annex I. La concessió de l'ajuda queda condicionada a l'emissió, per l'autoritat ambiental competent, del certificat d'avaluació sobre l'afecció del projecte a la Xarxa Natura 2000. Així mateix, cal indicar que les quantitats atorgades, que seran objecte de notificació, queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
2. Desestimar les sol·licituds esmentades en l'annex II per les causes que s'hi indiquen.  
3. Els beneficiaris estaran obligats al compliment de la normativa establida en la convocatòria i les bases de cada programa, si bé la direcció de l'Agència Valenciana de l'Energia notificarà individualment les condicions particulars i especials que afecten cada ajuda.  
4. La present resolució és definitiva en via administrativa i en contra podrà interposar-se recurs contenciós administratiu, en el termini de dos mesos, comptadors des de l'endemà de la notificació davant del jutjat contenciós administratiu competent d'acord amb els criteris establits en l'article 14 de la Llei 29/1998, Reguladora de la Jurisdicció Contenciós Administrativa, sense perjudici de la interposició de qualsevol altre recurs que es considere procedent.  
València, 18 de novembre de 2008.- El president de l'Agència Valenciana de l'Energia: Mario Flores Lanuza.».  
València, 17 de febrer de 2009.- El director de l'Agència Valenciana de l'Energia: Antonio Cejalvo Lapeña.  
Annex I  
Programa de Foment de la Investigació Energètica  
  
Programa de Millora de l'Eficiència Energètica  
  
Annex II  
Programa de Foment de la Investigació Energètica  
  
Programa de Millora de l'Eficiència Energètica  
  
ANEXO I  
Programa de Fomento de la Investigación Energética  
  
Programa de Mejora de la Eficiencia Energética  
  
ANEXO II  
Programa de Fomento de la Investigación Energética  
  
Programa de Mejora de la Eficiencia Energética  
